Linda Steinhoff

Linda Steinhoff (født 26. januar 1979 i Bergen) har jobbet som filmkommisjonær for Innlandet fylke i Midgardfilmkommisjonen fra 2019-21 med kontor på Lillehammer,«Midgardfilmkommisjonen» og som caster, skuespiller, regissør og festivalsjef. 

Hun har i tillegg vært engasjert hos Den norske filmskolen ved høgskolen i Innlandet som prosjektleder for Cefimas program i 2021.<ref>«Linda Steinhoff, prosjektleder», arkivert hos Wayback Machine</ref> 

Steinhoff vokste opp på Frekhaug med tysk far. Her dro hun i gang amatørteater, og gikk dramalinjen på videregående. I 1999 kom hun inn på The Academy of Live and Recorded Arts i London, og tilfeldigheter ga henne rollen som «Ella» i filmen The Stratosphere Girl som Nils Petter Molvær skrev musikken til.«Linda Steinhoff, norsk joker i Berlin»

Hun har arbeidet med over 20 spillefilmer,«Linda Steinhoff», IMDb både norske og internasjonale.

Steinhoff opprettet og drev firmaet Lights Promotion i Berlin sammen med Trine Marie Skauen. Lights Promotion arrangerte årlig event Northern Light Talents under Berlinalen, med Linda Steinhoff som prosjektleder.[https://nordiskfilmogtvfond.com/news/stories/new-northern-lights-shine-berlinale Steinhoff i Northern Lights Talents]</ref> 

Dokumentarfilmen Voldtatt var Steinhoffs debutfilm som regissør. Hun var 18 år gammel og hadde flyttet hjemmefra da hun ble voldtatt. Hun skammet seg, men fortalte det til lærerne på skolen. De ba henne gå til lege, men hun ble frarådet å anmelde. Årene gikk, men i 2012 ble hun innlagt på sykehus der hun havnet i rullestol. Legene mente dette skyldtes en «dissosiativ gangforstyrrelse» der hun hadde fortrengt voldtekten så lenge at hun hadde glemt å gå. På den tid arbeidet Steinhoff med en dokumentarfilm om voldtekt. Men et intervju med en dømt og fengslet overgriper førte til at hun anmeldte voldtekten, etter 15 år: «Jeg ville bruke min personlige erfaring for å vise hvordan systemet som er til for å hjelpe voldtatte, opplevdes som det motsatte for meg som offer.»Simen Aker Grimsrud: «Alles gut», Fagbladet 5/2016

Filmen høstet priser og utmerkelser som «Beste norske dokumentar 2015» og «FilmWebs publikumspris» på Bergen internasjonale filmfestival i 2015. I 2016 fikk Voldtatt «hederleg omtale» på dokumentarfestivalen i Volda,<ref>«Voldtatt», samfunnshuset i Volda 21. april 2016, hentet fra Wayback Machine og ble nominert til Gullruten i kategorien «beste norske dokumentar». Voldtatt fikk sin internasjonale premiere i Kina på 4th China Womans Filmfestival i Beijing i september 2016.Steinhoffs debut i Kina, Strilen 14. september 2016 Foruten å vise filmen og holde Q&A etter visning, deltok hun her også i paneldebatt om voldtektsystemet i Norge og Europa sammenlignet med Kina.

I 2014 giftet hun seg med Florian i den norske sjømannskirken i Berlin.Simen Aker Grimsrud: «Alles gut», Fagbladet 5/2016

I 2016 var Steinhoff prosjektleder for Harpa Nordic Filmcomposer Awards'' som ble avholdt på de nordiske ambassader i Berlin.Harpa-utmerkelser, 2016 I 2017 fikk hun ett års vikariat for Amandus – Lillehammer Internasjonale Studentfilmfestival .«Ny festivalsjef i Amandus»

 Referanser 

 Eksterne lenker 


Kategori:Norske skuespillere
Kategori:Personer fra Meland kommune